รายงานความรับผิดชอบของคณะกรรมการบริษัท

ต่อรายงานทางการเงิน ปี 2554

คณะกรรมการของบริษัท เป็นผู้รับผิดชอบต่อรายงานทางการเงินของบริษัท และบริษัทย่อย
และให้ความสำคัญกับการปฏิบัติตามนโยบายการกำกับดูแลกิจการที่ดี
เพื่อให้รายงานทางการเงินของบริษัท และบริษัทย่อย
และสารสนเทศทางการเงินที่ปรากฏในรายงานประจำปี มีข้อมูลที่ถูกต้องครบถ้วน
ซึ่งจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายการบัญชีและ/หรือวิธีปฏิบัติทางบัญชีที่เหมาะสมและถือปฏิบัติอย่างสม่ำเสมอใช้ดุลยพินิจอย่างระมัดระวังรอบคอบในการประมาณทางการบัญชี
เพื่อให้สมเหตุสมผล รวมทั้งมีการเปิดเผยข้อมูลที่สำคัญอย่างเพียงพอ
และได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาตที่เป็นอิสระ

คณะกรรมการจัดให้มีระบบควบคุมภายในที่เหมาะสมและมีประสิทธิผล
เพื่อให้มั่นใจได้ว่าข้อมูลทางบัญชีมีความถูกต้อง ครบถ้วน และเพียงพอที่จะดำรงไว้ซึ่งทรัพย์สิน
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
ในการนี้คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
ทำหน้าที่เป็นผู้สอบทานให้บริษัทมีระบบการควบคุมภายในและการตรวจสอบภายในอย่างเหมาะสมและมีประสิทธิภาพ

งบการเงินของบริษัทและงบการเงินรวมของบริษัทและบริษัทย่อย
ได้รับการตรวจสอบโดยผู้สอบบัญชีรับอนุญาตของบริษัท คือ บริษัท เคพีเอ็มจี ภูมิไชย สอบบัญชี จำกัด
ในการตรวจสอบนั้นคณะกรรมการบริษัทได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีทั่วไป
โดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีนี้แล้ว

คณะกรรมการบริษัทมีความเห็นว่าระบบควบคุมภายในโดยรวมของบริษัทอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่า รายงานทางการเงินของบริษัทและบริษัทย่อย
สำหรับปีสิ้นสุดวันที่ 31 ธันวาคม 2554 มีความเชื่อถือได้
โดยถือปฏิบัติตามหลักการบัญชีที่รับรองทั่วไป และปฏิบัติถูกต้องตามกฏหมายและกฎระเบียบที่เกี่ยวข้อง

นายสมชัย เลขะพจน์พานิช

ประธานกรรมการ

คณะกรรมการบริษัท แปซิฟิกไพพ์ จำกัด (มหาชน)
ได้อนุมัติการดำรงตำแหน่งกรรมการตรวจสอบซึ่งเป็นกรรมการอิสระ 3 ท่าน
โดยกรรมการทุกท่านเป็นกรรมการอิสระผู้ทรงคุณวุฒิ
และมีคุณสมบัติครบถ้วนตามที่ตลาดหลักทรัพย์แห่งประเทศไทยกำหนด ซึ่งประกอบด้วย

1. คุณสมเกียรติ จิตรวุฒิโชติ ประธานคณะกรรมการตรวจสอบ

2. คุณสุรินทร์ วรรณเพ็ญสกุล กรรมการตรวจสอบ

3. คุณปิยะนุส ชัยขจรวัฒน์ กรรมการตรวจสอบ

และ นายนฤิทธิ์ชัย ภูรีพงษานนท์ เลขานุการคณะกรรมการตรวจสอบ

ในรอบปีบัญชี 2554 คณะกรรมการตรวจสอบได้ปฏิบัติงานอย่างเป็นอิสระ
และครบถ้วนตามที่ได้รับมอบหมายจากคณะกรรมการบริษัท โดยได้ประชุมร่วมกับผู้บริหาร ผู้สอบบัญชี
และผู้ตรวจสอบภายใน เพื่อร่วมเสนอข้อมูล หารือ และแลกเปลี่ยนข้อคิดเห็น ในวาระที่เกี่ยวข้อง
โดยคณะกรรมการตรวจสอบ มีเครื่องมือในการปฏิบัติภารกิจตามกฎบัตรที่กำหนดไว้
ได้แก่ฝ่ายตรวจสอบภายใน โดยขึ้นตรงต่อคณะกรรมการตรวจสอบ
ทำให้ปฏิบัติหน้าที่ได้อย่างเป็นอิสระ โปร่งใส ตามหลักธรรมาภิบาล
เพื่อรักษาผลประโยชน์ของบริษัทได้อย่างถูกต้องและไม่มีข้อจำกัดในการเข้าถึงข้อมูล
โดยมีการจัดประชุมตลอดปี 2554 จำนวนทั้งสิ้น 12 ครั้ง รวมทั้งประชุมร่วมกับผู้สอบบัญชี
โดยไม่มีฝ่ายจัดการร่วมด้วย จำนวน 4 ครั้ง
ซึ่งสาระสำคัญในการปฏิบัติงานของคณะกรรมการตรวจสอบ สรุปได้ดังนี้

รายงานทางการเงิน ได้สอบทานงบการเงินรายไตรมาส และงบการเงินประจำปี 2554
และหารือร่วมกับผู้สอบบัญชี พร้อมทั้งพิจารณาข้อเสนอแนะด้านระบบควบคุมภายใน
ซึ่งเห็นว่ารายงานทางการเงินของบริษัทได้จัดทำขึ้นอย่างถูกต้องเป็นไปตามมาตรฐานบัญชีที่รับรองทั่วไป
และมีการเปิดเผยข้อมูลอย่างเพียงพอ

รายการที่เกี่ยวโยงกัน
สอบทานและให้ความเห็นต่อรายการที่เกี่ยวโยงกันหรือรายการที่มีความขัดแย้งทางผลประโยชน์
เพื่อให้แน่ใจว่าการตกลงเข้าทำรายการมีความเป็นธรรม และเพื่อประโยชน์สูงสุดต่อบริษัท
ซึ่งบริษัทได้ถือปฏิบัติตามนโยบายการกำกับดูแลกิจการที่ดี
โดยถือความโปร่งใสและการเปิดเผยข้อมูลอย่างเพียงพอ มีรายการที่สำคัญ ได้แก่
พิจารณาการปรับค่าเช่าที่ดิน ศูนย์กระจายสินค้า 1 แห่ง ตามเงื่อนไขในสัญญา

การตรวจสอบภายใน ให้ความเห็นชอบต่อแผนงานตรวจสอบและกำลังพล ประจำปี 2554
รวมทั้งพิจารณาความเพียงพอในการพัฒนาบุคลากรด้านตรวจสอบภายใน
เพื่อให้บรรลุแผนการตรวจสอบประจำปี
และได้สอบทานผลการปฏิบัติงานและข้อเสนอแนะของฝ่ายตรวจสอบภายใน
รวมทั้งผลการตรวจติดตามการปรับปรุงแก้ไขตามข้อเสนอแนะ สรุปได้ว่า
การตรวจสอบภายในของบริษัทเป็นไปอย่างอิสระ เพียงพอ และมีประสิทธิผล

การกำกับดูแลกิจการที่ดี ได้ติดตามการสื่อสารเผยแพร่จรรยาบรรณของพนักงานบริษัท
กำหนดให้พนักงานบริษัทที่เกี่ยวข้อง รายงานชื่อผู้ที่เกี่ยวโยงกัน,
รายงานการถือครองหุ้นบริษัทประจำทุกไตรมาส
ที่อาจก่อให้เกิดความขัดแย้งทางผลประโยชน์หรือรายการที่เกี่ยวโยงกันให้คณะกรรมการตรวจสอบทราบทุกครั้ง
เพื่อนำเสนอต่อคณะกรรมการบริษัท ในปี 2554
ไม่พบรายการที่ก่อให้เกิดความขัดแย้งทางผลประโยชน์

ผลการปฏิบัติงานของคณะกรรมการตรวจสอบ
นำเสนอรายงานผลการปฏิบัติงานของคณะกรรมการตรวจสอบ
ต่อคณะกรรมการบริษัททราบทุกครั้งที่มีการประชุมคณะกรรมการบริษัท โดยได้เสนอความเห็น
และให้ข้อเสนอแนะที่เป็นประโยชน์ต่อการบริหารงานของฝ่ายบริหาร
ซึ่งฝ่ายบริหารได้ดำเนินการปรับปรุงแก้ไขตามข้อเสนอแนะอย่างเหมาะสม
รวมทั้งพิจารณาผลการประเมินการปฏิบัติงานของคณะกรรมการตรวจสอบในรอบปี 2554
โดยได้รับการประเมินจากคณะกรรมการบริษัท และนำผลการปฏิบัติงานนั้นมาปรับปรุงการปฏิบัติงาน

ผู้สอบบัญชี ประเมินความเป็นอิสระของผู้สอบบัญชี และให้ความเห็นต่อค่าตอบแทนของผู้สอบบัญชี
เพื่อนำเสนอต่อคณะกรรมการบริษัทเพื่อขออนุมัติที่ประชุมสามัญผู้ถือหุ้นประจำปี 2555
ให้แต่งตั้งผู้สอบบัญชีจากบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทสำหรับปี
2555

จากกิจกรรมต่าง ๆ ดังกล่าวข้างต้นตลอดปี 2554 คณะกรรมการตรวจสอบ เห็นว่า
คณะกรรมการตลอดจนผู้บริหารของบริษัทฯ ถือนโยบายการกำกับดูแลกิจการที่ดีเป็นสำคัญ
และยึดมั่นในจริยธรรมธุรกิจ
โดยมีความมุ่งมั่นในการปฏิบัติหน้าที่เพื่อให้บรรลุเป้าหมายของบริษัทอย่างมีคุณภาพเยี่ยงมืออาชีพ
การบริหารปัจจัยความเสี่ยงที่สำคัญ และระบบควบคุมภายในมีประสิทธิผลและเหมาะสม เพียงพอ
การตรวจสอบภายในมีความเป็นอิสระ
และมีกระบวนการตรวจสอบที่สอดคล้องกับมาตรฐานงานตรวจสอบภายใน
โดยมีการพัฒนาปรับปรุงระบบการปฏิบัติงานให้ดีขึ้นอย่างต่อเนื่อง

  -----------------------------------------------------------------------
  ในนามคณะกรรมการตรวจสอบ

  (นายสมเกียรติ จิตรวุฒิโชติ)

  ประธานคณะกรรมการตรวจสอบ

  23 กุมภาพันธ์ 2554
  -----------------------------------------------------------------------

บริษัท แปซิฟิกไพพ์ จำกัด (มหาชน) แต่งตั้งคณะกรรมการสรรหาและกำหนดค่าตอบแทน จำนวน 3
ท่าน โดยประธานคณะกรรมการสรรหาและกำหนดค่าตอบแทน เป็นกรรมการอิสระ
มีวาระดำรงตำแหน่งคราวละ 3 ปี ครบกำหนดการดำรงตำแหน่งวันที่ 4 กุมภาพันธ์ 2555
โดยมีรายนาม ดังนี้

1.  คุณสุรินทร์ วรรณเพ็ญสกุล ประธานคณะกรรมการสรรหาและกำหนดค่าตอบแทน

2.  คุณเกรียงไกร รักษ์กุลชน กรรมการสรรหาและกำหนดค่าตอบแทน

3.  คุณวิชัย เลขะพจน์พานิช กรรมการสรรหาและกำหนดค่าตอบแทน

โดยมีคุณวิริยา อัมพรนภากุล กรรมการผู้จัดการ
ทำหน้าที่เลขานุการคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน
ได้ปฏิบัติหน้าที่ตามที่ได้รับมอบหมายจากคณะกรรมการบริษัท
ซึ่งกำหนดไว้ในกฎบัตรของคณะกรรมการสรรหาและกำหนดค่าตอบแทน
โดยมีหน้าที่สรรหาบุคคลที่มีคุณสมบัติเหมาะสมในการดำรงตำแหน่งกรรมการบริษัท
กรรมการในคณะกรรมการชุดย่อยต่างๆ รวมทั้งทำหน้าที่กำหนดค่าตอบแทนของกรรมการบริษัท
และกรรมการบริหาร คณะกรรมการสรรหาและกำหนดค่าตอบแทนได้กำหนดนโยบาย
หลักเกณฑ์การพิจารณา และวิธีดำเนินการที่ชัดเจน เพื่อเป็นแนวทางและกรอบในการปฏิบัติหน้าที่
ซึ่งได้รับความเห็นชอบจากคณะกรรมการบริษัท ในระหว่างปี 2554
คณะกรรมการสรรหาและกำหนดค่าตอบแทนได้มีการประชุมเพื่อปฏิบัติหน้าที่ดังกล่าว ทั้งสิ้น 3 ครั้ง
โดยมีสาระสำคัญในการประชุม ดังนี้

1. สรรหา และเสนอรายชื่อ กรรมการบริษัท แทนกรรมการท่านเดิมที่ลาออก
รวมทั้งพิจารณาสรรหาและเสนอชื่อ กรรมการ แทนกรรมการที่ครบวาระ
ซึ่งคณะกรรมการสรรหาและกำหนดค่าตอบแทนได้พิจารณา โดยคำนึงถึงคุณสมบัติ ความรู้
ความสามารถ ทักษะ ประสบการณ์ความเชี่ยวชาญที่หลากหลาย
อันเป็นประโยชน์ต่อการดำเนินกิจการของบริษัท รวมทั้งคำนึงถึงขนาด
โครงสร้างและองค์ประกอบของคณะกรรมการบริษัทที่เหมาะสม เพื่อส่งเสริมการกำกับดูแลกิจการที่ดี
และให้การบริหารจัดการเป็นไปอย่างมีประสิทธิภาพ
ตลอดจนสอดคล้องกับข้อกำหนดของตลาดหลักทรัพย์แห่งประเทศไทย และหน่วยงานที่เกี่ยวข้อง

2. พิจารณาค่าตอบแทน และสวัสดิการ ของประธานเจ้าหน้าที่บริหาร
โดยกำหนดหลักเกณฑ์การประเมินผลอย่างเป็นรูปธรรม
ซึ่งพิจารณาจากผลความสำเร็จของการปฎิบัติงาน เปรียบเทียบกับเป้าหมายที่กำหนดไว้
รวมถึงพิจารณาการเติบโตของยอดขายและกำไรสุทธิที่เพิ่มขึ้นจากปีก่อน

3. พิจารณาหลักเกณฑ์การจ่ายค่าตอบแทนกรรมการ ให้มีความชัดเจน
และเหมาะสมกับโครงสร้างของบริษัทในปัจจุบัน รวมถึงกำหนดหลัเกณฑ์
และจัดให้มีการประเมินผลกรรมการบริษัททั้งคณะ

คณะกรรมการสรรหาและกำหนดค่าตอบแทน สามารถปฏิบัติหน้าที่อย่างเป็นอิสระ
โดยไม่ถูกครอบงำจากฝ่ายบริหารแต่อย่างใด โดยในการพิจารณาค่าตอบแทนนั้น
ได้พิจารณารายงานข้อมูลการ สำรวจค่าตอบแทนกรรมการของ IOD
และตลาดหลักทรัพย์แห่งประเทศไทย เปรียบเทียบกับภาพรวมของบริษัทจดทะเบียนทั้งหมด
บริษัทในกลุ่มอุตสาหกรรมเดียวกัน และบริษัทที่มีขนาดยอดขาย และกำไรสุทธิใกล้เคียงกับบริษัทฯ
ซึ่งคณะกรรมการสรรหาและกำหนดค่าตอบแทนเห็นว่ามีความเหมาะสม เป็นธรรมกับบริษัทฯ
และกรรมการที่ดำรงตำแหน่ง ซึ่งสอดคล้องกับหน้าที่ความรับผิดชอบ โดยได้ดำเนินการตามหลักเกณฑ์
ซึ่งคณะกรรมการบริษัทได้พิจารณาเห็นชอบ และเสนอต่อที่ประชุมผู้ถือหุ้นเพื่อพิจารณา
โดยคำนึงถึงประโยชน์ของผู้ถือหุ้นรายย่อย ตามหลักการกำกับดูแลกิจการที่ดี

[]

ขอแสดงความนับถือ

[]

นายสุรินทร์ วรรณเพ็ญสกุล

ประธานคณะกรรมการสรรหาและกำหนดค่าตอบแทน

18 มกราคม 2555